Եթե բեմին Գյումրու ժողովրդական գործիքների պետական նվագախումբն է, ուրեմն դահլիճում ասեղ գցելու տեղ չկա: Խումբը միշտ պատրաստ է ըստ պատշաճի ներկայանալ հանդիսատեսին, հանդիսատեսն էլ միշտ կարոտով է սպասում սիրված խմբի ելույթներին: Մեծածավալ համերգներից մեկն էլ Գյումրու ժողովրդական գործիքների պետական նվագախմբի հիմնադրման 30-ամյակին նվիրված համերգն էր, որտեղ հնչեցին ՀՀ ժողովրդական արտիստ Խաչատուր Ավետիսյանի ստեղծագործությունները և մշակումները: